**Notă informativă**

**la proiectul hotărîrii Guvernului ,,Privind aprobarea Planului sectorial de acțiuni anticorupție în domeniul achizițiilor publice pentru anii 2018-2020”**

Întru executarea conformă și în termen a prevederilor Hotărîrii Parlamentului nr.56 din 30 martie 2017 privind aprobarea Strategiei naționale de integritate și anticorupție pentru anii 2017-2020 și a Hotărîrii Guvernul nr.676 din 29 august 2017 ,,Privind aprobarea mecanismului de elaborare și coordonare a planurilor sectoriale și locale de acțiuni anticorupție pentru anii 2018-2020”, a fost elaborat Planul sectorial de acțiuni anticorupție în domeniul achizițiilor publice pentru anii 2018-2020.

Planul respectiv a fost elaborat de către grupul de lucru, constituit din reprezentanții Ministerului Finanțelor, Agenției Achiziții Publice, Centrului Național Anticorupție, Agenției Naționale Pentru Soluționarea Contestațiilor și expertul din domeniu, având ca scop consolidarea domeniului achizițiilor publice prin sporirea integrității, transparenței, responsabilității și rezistenței la riscurile de corupție.

Obiectivul principal al proiectului presupune creșterea calității și consolidarea sectorului achizițiilor publice prin: alinierea cadrului legal și normativ la directivele UE și bunele practici în domeniu, asigurarea unui proces de achiziții publice transparent și participativ, performant și bazat pe bunele practici; transparentizarea procesului de implementare a achizițiilor electronice, asigurarea unui instrument funcțional, cost-eficient, securizat, nediscriminatoriu, bazat pe bunele practici, care va contribui la creșterea nivelului de participare în procesul de achiziții publice, reducerea riscurilor și costurilor corupționale, precum și optimizarea costurilor tranzacționale.

Totodată, întru respectarea prevederilor Legii nr. 239-XVI din 13 noiembrie 2008 privind transparența în procesul decizional și a Hotărîrii Guvernului nr. 967 din 9 august 2016 „Cu privire la mecanismul de consultare publică cu societatea civilă în procesul decizional”, proiectul a fost plasat spre consultare publică pe pagina web a Ministerului Finanțelor și pe platforma *www.particip.gov.md.*

**SECRETAR DE STAT Viorica PRICOP**